b"\n_START_ARTICLE_\nRogla\n_START_SECTION_\nIzvor imena\n_START_PARAGRAPH_\nOb\xc4\x8dnoimenski pomen slovenske besede r\xc3\xb4glja je 'rogovilasto razvejano, navadno travnato gorsko sleme ali hrbet'. Beseda je izpeljana iz besede r\xc3\xb3g, iz njene izpeljanke rogov\xc3\xadla pa je tudi ve\xc4\x8d krajevnih imen Rogov\xc3\xadla, ki prvotno ozna\xc4\x8dujejo kri\xc5\xbei\xc5\xa1\xc4\x8de poti v obliki rogovile. V starih zapisih v letih 1763\xe2\x88\x921787 je dana\xc5\xa1nje ime Rogla imenovano kot Vitenska planina in Wittenska planina."